EkBass/fiwiki-20250220-pages-articles huggingface dataset:
Warner Bros. Pictures Animation

Warner Bros. Pictures Animation joka tunnettiin aiemmin nimellä Warner Animation Group, on amerikkalainen animaatiostudio, joka toimii Warner Brothersin animaatioelokuva-yhtiönä. teatterielokuvien tuotanto- ja jakeluosasto, Warner Bros. Pictures. Jeff Robinovin 7. tammikuuta 2013 perustama studio on vuonna 2004 lakkautetun perinteisen 2D-käsin piirretyn 2D-animaatiostudion Warner Bros. Feature Animationin seuraaja. == Elokuvat == # Otsikko Ensi-ilta 1 Lego Elokuva 7. helmikuuta 2014 2 Haikarat 23. syyskuuta 2016 3 Lego Batman Elokuva 10. helmikuuta 2017 4 Lego Ninjago Elokuva 22. syyskuuta 2017 5 Pikkujalka 28. syyskuuta 2018 6 Lego Elokuva 2 8. helmikuuta 2019 7 Scooby-Doo! 15. toukokuuta 2020 8 Tom & Jerry 26. helmikuuta 2021 9 Space Jam: Uusi legenda 16. heinäkuuta 2021 10 DC Superlemmikkien liiga 29. heinäkuuta 2022 11 The Cat in the Hat 6. maaliskuuta 2026 12 Pahat keijut 23. heinäkuuta 2027 13 Margie Claus 5. marraskuuta 2027 14 Dynamic Duo 30. kesäkuuta 2028 Luokka:Yhdysvaltalaiset animaatiostudiot
Dunan kieli

Duna (omakielinen nimi: Yuna tai Yunaya haga) on Papua-Uuden-Guinean Helan ja Southern Highlandsin maakuntien rajalla puhuttava kieli. Dunan kielisukulaisuussuhteista ei ole konsensusta: sitä on kutsuttu sekä yleisuusiguinealaiseksi kieleksi että isolaattikieleksi. Dunalla on noin 20 000 puhujaa ja sen katsotaan olevan elinvoimainen. Kieltä kirjoitetaan latinalaisin aakkosin. Uusi testamentti käännettiin dunaksi vuonna 1976. == Fonologia == === Konsonantit === Labiaali Dentaali Alveolaari Palataali Velaari Glottaali Norm. Pal. Norm. Vel. Pal. Norm. Vel. Nasaali m n Klusiili Norm. p pʲ t̪ k kʷ Asp. pʰ t̪ʰ kʰ kʰʷ kʰʲ Prenas. mb nd ŋg ŋgʷ Frikatiivi h hʷ Yksitär. tremulantti ɾ Lateraalinen nap. äänne ɺ Puolivokaali w j Lähde: === Vokaalit === Etinen Keskinen Takainen Suppea i u Puoliavoin ɛ ɔ Avoin a Lähde: == Lähteet == Luokka:Papua-Uuden-Guinean kielet Luokka:Luokittelemattomat kielet
Snapple

Snapple on yhdysvaltalaisen Snapple Beverage Corpin omistama tee- ja mehujuomamerkki. Snapple perustettiin vuonna 1972 silloisen valmistajansa Unadulterated Food Productsin toimesta. Snapple Beverage Corp. on elintarvikeyhtiö Keurig Dr Pepperin tytäryhtiö. Snapple-tuotemerkillä valmistetaan yli 30 makua muovipulloissa ja tölkeissä myytäviä tee- ja mehujuomia. Juomat tunnetaan erityisesti pullonkorkeista, joiden kääntöpuolella on sattuinen fakta. Helmikuuhun 2023 mennessä Real Facts -nimisiä faktoja on ollut noin 1 700, mutta osa on poistettu virheiden vuoksi. Snapple tunnetaan myös 1990-luvulla tuotetuista mainoksista, joissa Snapple Ladyksi kutsuttu nainen vastasi asiakkaiden kirjeisiin. Hahmon näyttelijä, Wendy Kaufman oli Snapplella töissä vakituisesti. Myös pop-kulttuurilla oli vahva osuus markkinoinnissa. Juomia myytiin ennen vuotta 2017 metallikorkkisissa lasipulloissa, mutta pakkaus vaihdettiin PET-muoviin ympäristön ja toimituskustannusten vuoksi. Muovietiketti vaihdettiin pesussa poistuvaan musteeseen. == Historia == New Yorkilaiset ikkunanpesijät ja veljekset Leonard Marsh ja Hyman Golden sekä Marshin koulukaveri Arnold Greenberg loivat Long Islandissa vuonna 1972 Snapple-tuotemerkin, jonka nimi tuli sanoista snappy (pirteä) ja apple (omena). Ensimmäinen tuote oli hiilihapotettu omenajuoma. Hedelmämehujen tullessa valikoimaan perustettiin emoyhtiö Unadulterated Food Corporation, sittemmin Snapple Beverage Corporation. Vuonna 1987 lanseerattiin ensimmäinen tee (sitruunatee) ja markkina-alue laajentui koilliseen sekä Kaliforniaan. Suosiota kiihdyttivät Snapple Lady -mainoskampanjat ja esiintyminen The Howard Stern Show -radio- ohjelmassa. Liikevoiton yllettyä kymmeniin miljooniin dollareihin yhtiö ja tuotemerkki myytiin bostonilaiselle sijoitusyhtiölle, THL Partnersille ja emoyhtiöstä tuli julkinen. Vuonna 1994 liiketoiminta myytiin Quaker Oatsille, joka kuitenkin lopetti aikaisemmat mainoskampanjat. Kritiikin ja tappion siivittämänä toiminta myytiin kolme vuotta myöhemmin Triarcille, joka palautti aiemman tyylin. Vuonna 2000 toiminta myytiin Cadbury Schweppesille ja eriytettiin vielä Amerikan juomayksikköön kuusi vuotta myöhemmin. Vuonna 2008 Cadbury Schweppes siirsi Pohjois-Amerikan juomayksikön erilliseksi yhtiöksi, joka on nykyään Snapplen omistaja Keurig Dr Pepper. == Faktat == Snapplen pullonkorkeissa on vuodesta 2002 ollut Real Facts -faktoja, joita on helmikuuhun 2023 mennessä ollut noin 1 700, joista osa on poistettu tai jätetty julkaisematta. Faktoja on koottu Snapplen sivuille, vapaaehtoisiin tekstiviesteihin ja laajimmillaan GitHubiin. === Väärät faktat === Snapplen mukaan faktojen totuus varmistetaan ensi käteen, mutta silti valheellista tietoa pääsee pullonkorkkeihin. Fakta numero 31 väittää ihmisen nielevän kahdeksan hämähäkkiä elämässään unen aikana, mutta väite on todistettu vääräksi. Muita valheellisia tietoja ovat muun muassa fakta 89, jonka mukaan keskivertoihminen kävelee noin 18 000 askelta päivässä. Todellisuudessa esimerkiksi keskivertoamerikkalainen kävelee vain noin 6 000 askelta. == Lähteet == == Aiheesta muualla == Luokka:Elintarvikealan tuotemerkit
Heinrich Rubenow

Heinrich Rubenow tai Hinricus Rubenowe (n. 1410 Greifswald – 31. joulukuuta 1462 Greifswald) oli Greifswaldin pormestari ja vuonna 1456 perustetun Greifswaldin yliopiston ensimmäinen rehtori. Rubenowilla oli merkittävä rooli yliopiston perustamisen edistäjänä, ja hänen muistokseen on yliopiston päärakennuksen edustalle pystytetty hänen nimeään kantava muistomerkki vuonna 1856. == Lähteet == Luokka:Rehtorit Luokka:Pormestarit Luokka:Vuonna 1410 syntyneet Luokka:Vuonna 1462 kuolleet
Sibylla Schwarz

Sibylla Schwarz tai Sibylle Schwartz (14. helmikuuta 1621 Greifswald – 31. heinäkuuta 1638 Greifswald) oli saksalainen barokin ajan runoilija. Rakkaus oli Schwarzin runouden keskeinen teema, ja siksi häntä toisinaan kutsutaan myös "Pommerin Sapfoksi" (pommersche Sappho). == Lähteet == Luokka:Saksalaiset runoilijat Luokka:Vuonna 1621 syntyneet Luokka:Vuonna 1638 kuolleet
PowerTOP

PowerTOP on avoimen lähdekoodin ohjelma tietokoneen virrankäytön ja virranhallinnan diagnosointiin. Ohjelma on julkaistu Linuxille GPLv2-lisenssillä. Ohjelman alkuperäinen kehittäjä on Intel. Ohjelma antaa arvion järjestelmän koko virrankäytöstä, sekä yksityiskohtaisen virrankäytön prosessin, laitteen, ajastimen ja keskeytyskäsittelijän mukaan. == Katso myös == * top == Lähteet == Luokka:Linux-ohjelmat
Kalmar (yhtiö)

Kalmar Oyj on suomalainen, kansainvälisesti toimiva lastinkäsittelyalan pörssiyhtiö. Yhtiö perustettiin alkuvuonna 2024, kun Cargotec eriytti Kalmar- liiketoimintansa erilliseen yhtiöön. Kalmar toimii maailmanlaajuisesti yli 120 maassa ja työllistää noin 5 000 henkilöä. Yhtiön pääkonttori on Helsingissä. Cargotecin osakkeenomistajat saivat vanhalla Cargotecin B-osakkeella yhden uuden Kalmar Oyj:n B-osakkeen. Yhtiön B-osakkeen pörssinoteeraus Nasdaq Helsingin pörssissä alkoi 1. heinäkuuta 2024. Kalmarin A-osakkeet ovat luonteeltaan listaamattomia, mutta äänivaltaisempia arvopapereita. Kalmar tarjoaa raskaiden materiaalien käsittelylaitteita ja palveluja satamille ja terminaaleille, jakelukeskuksille, valmistavalle teollisuudelle ja raskaan logistiikan tarpeisiin. Yhtiön visiona on olla edelläkävijä kestävän materiaalien käsittelyn laitteissa ja palveluissa. Yhtiö tarjoaa asiakkailleen erilaisia lastinkäsittelyn nosto- ja siirtolaitteita, varaosia ja huoltopalveluja, sekä käsittelyä helpottavia automaatio- ja robotiikkaratkaisuja. Yhtiön pääkonttori sijaitsee Helsingissä, innovaatiokeskukset Tampereella ja Ruotsin Ljungbyssä. Valmistavat tehtaat löytyvät Puolan Stargardista, Yhdysvaltain Ottawasta, Malesian Ipohista ja Kiinan Shanghaista. Myynti- ja huoltopisteitä yhtiöllä on yli 30 valtiossa lukuisilla paikkakunnilla. Vuoden 2023 laskennallinen carve-out-perusteinen liikevaihto oli noin 2,0 miljardia euroa. ==Kuvia yhtiön tuotteista== SpX CRS-2.1.jpg| Exercise Red Dragon 2012 DVIDS592258.jpg| Kalmar Peinemann reachstacker.jpg| Straddle carrier in Oslo harbour 2008.jpg| Rukla bound 141001-A-WU246-024.jpg| W3341 Kalmar T2i 20291XA2.jpg == Lähteet == == Aiheesta muualla == * Kalmar, global website (kalmarglobal.com) * Kalmar China (kalmar.cn) Luokka:Suomalaiset pörssiyhtiöt Luokka:Lastinkäsittelylaitevalmistajat Luokka:Suomalaiset metalliteollisuusyhtiöt Luokka:Helsinkiläiset yritykset Luokka:OMX Helsinki 25 -indeksi
Katso ihmistä (televisiosarja)

Katso ihmistä on Kari Hukkilan käsikirjoittama ja Kari Paljakan ohjaama kaksiosainen televisioelokuva vuodelta 2008. Se kertoo kirjailija Hannu Salaman Juhannustanssien aikaansaamasta, ”Salamasodaksi” kutsutusta kulttuurisodasta ja jumalanpilkkaoikeudenkäynnistä 1965. Nuorta Hannu Salamaa näyttelee Juho Milonoff ja hänen vaimoaan Kreeta Salminen. Antti Litja on arkkipiispa Martti Simojoki, kustantaja Heikki A. Reenpäätä näyttelee Martin Bahne ja eduskuntakyselyyn aloittanutta kansanedustaja Margit Borg-Sundmania Heidi Krohn. Muissa keskeisissä rooleissa ovat Martti Suosalo, Yrjö Parjanne, Elena Leeve, Matti Onnismaa, Svante Martin, Pertti Sveholm ja Hannu Kivioja. Elokuva esitettiin kaksiosaisena minisarjana Yle TV1:n Kotikatsomo- ohjelmapaikalla 10. ja 12. marraskuuta 2008. ==Lähteet== Luokka:2000-vuosikymmenen suomalaiset draamasarjat Luokka:Suomalaiset televisioelokuvat Luokka:Vuoden 2008 suomalaiset elokuvat Luokka:Oikeussalidraamat Luokka:Suomalaiset tositapahtumiin perustuvat elokuvat Luokka:Yle TV1:n televisio-ohjelmat
Qońırat

Qońırat (, ) on kaupunki ja Qońıratin piirin hallinnollinen keskus Karakalpakian tasavallassa Uzbekistanissa. Se sijaitsee Amudarjan suistoalueella joen vasemmalla rannalla 120 kilometriä tasavallan pääkaupungista Nukusista luoteeseen. Kaupungissa oli 37 100 asukasta vuonna 2016. Paikkakunta on saanut alkunsa linnoituksesta, jonka kautta kulki tie Kaspianmerelle ja Uralille. Se on yhä tärkeä liikennekeskus, josta on maantie- ja rautatieyhteydet Kazakstaniin sekä maantie Araljärven kuivuneelle etelärannalle Moynaqiin. Ennen kaupungin perustamista vuonna 1969 paikkakunnan nimenä oli Železnodorožnyi. Kungradin piiri käsittää Ustjurtin laakioon kuuluvan Karakalpakian länsiosan. Piirin alueella tuotetaan maakaasua. Kaupungissa toimii rautatievarikko, kaasupumppaamo, puuvilla-, elintarvike- ja rakennusteollisuutta sekä soodatehdas. Lähiseudun nähtävyyksiin kuuluvat Barsakelmesin suolasuo ja Sudochyen järvialue. ==Lähteet== Luokka:Karakalpakstan Luokka:Uzbekistanin kaupungit
Johann Schultz

Johann Arnold Schultz (15. joulukuuta 1795 – 16. lokakuuta 1836 Viipuri) oli saksalaissyntyinen näyttelijä ja teatterinjohtaja, josta tuli viipurilainen porvari. Schultzin taustaa ei juuri tunneta, mutta hänellä tiedetään olleen porvarinoikeudet Jelgavassa. Schultzin ensimmäinen puoliso oli näyttelijä Charlotte Sophie Jobel, toinen vuodesta 1830 näyttelijä Dorothea Christina Schubart ja kolmas vuodesta 1834 näyttelijä Rosalie Ernestine Spranger. Viipuriin Schultz tuli kesällä 1824 vaimonsa ja joidenkin saksalaisten näyttelijöiden kanssa. Hän oli kertomansa mukaan johtanut teatteriseuruetta jo vuodesta 1818 ja Riian teatterissa hänen tiedetään näytelleen puolisonsa kanssa 1817–1818. Schultzin anomus oikeudesta esittää saksalaisia näytelmiä Suomessa evättiin ensin, mutta keväällä 1825 hän sai kuitenkin porvarinoikeudet Viipurissa. Hän alkoi järjestää näytäntöjä kolme kertaa viikossa ja laajensi samalla teatteriseuruettaan, joka esitti varsinkin August von Kotzebuen näytelmiä. Schultzin seurue vieraili myös Haminassa, Porvoossa ja Helsingissä, jossa se muun muassa esiintyi uuden teatterirakennuksen ensi- illassa 9. maaliskuuta 1827. Senaatti myönsi samana keväänä Schultzille privilegion esittää saksalaisia näytelmiä Suomessa. Syksyllä seurue oli Turussa, palasi sieltä Helsingin kautta Viipuriin ja meni kesällä 1828 Kronstadtiin. Siellä tammikuussa 1829 pidetyn Carl Maria von Weberin oopperan Taika-ampuja esitys uusittiin Viipurissa 12. toukokuuta 1829, mikä oli merkittävä tapaus oopperataiteelle Suomessa. Vuonna 1830 esitys pidettiin myös Helsingissä. Viipurin teatteritalo valmistui syksyllä 1834 näytelmien esityspaikaksi, mutta samaan aikaan Schultzin teatteriseurue hajosi. Hän teki konkurssin ja päätyi jäämään kaupunkiin kestikievarin pitäjäksi. Uusi yritys teatteritoiminnan jatkamiseksi 1836 epäonnistui heti alettuaan, Schultzin kuoltua. == Lähteet == ==Aiheesta muualla== * Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1795 syntyneet Luokka:Vuonna 1836 kuolleet
Challes-les-Eaux

Challes-les-Eaux on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin seitsemän kilometriä Chambéryn kaupungista itään. Keskiajalla kuntaa hallitsi Challesin suku, jotka rakensivat linnoitetun talon, Château de Challesin. Vuonna 1594 suvun viimeinen jäsen kuoli, ja koko omaisuus siirrettiin Favergesin paroni, Savojin suurkansleri Louis Millietille. Hän oli tärkeä henkilö Savojin historiassa. Juristina hän oli Savojin senaatin ensimmäinen presidentti. Vuonna 1841 kunnan alueelta löydettiin kuuma lähde, joka sai nopeasti ainutlaatuisen maineen Euroopassa. Vuonna 1872 lähteen paikalle rakennettiin lämpökylpylä, ja pari vuotta myöhemmin, vuonna 1874 perustettiin kasino. ==Lähteet== ==Aiheesta muualla== Luokka:Savoien kunnat
Bernhard Erdmannsdörffer

Bernhard Erdmannsdörffer (24. tammikuuta 1833 – 1. maaliskuuta1901) oli saksalainen historioitsija. Erdmannsdörffer oli aluksi yksityisopettajana Itä- Preussissa ja Venetsiassa. Hän oli vuodesta 1862 historian yksityidosenttina Berliinin yliopistossa ja vuodesta 1864 dosenttina. Vuonna 1869 hänestä tuli Berliinin sota-akatemian historian professori. Vuonna 1871 hänet nimitettiin Greifswaldin yliopiston modernin historian professoriksi. Vuonna 1873 hän aloitti Breslaun yliopiston modernin historian professorina ja vuodesta 1874 professorina Heidelbergin yliopistossaTietosanakirja 1909, osa 2, Hakusana: Erdmannsdörffer, Bernhard. Erdmannsdörffer oli J. G. Droysenin oppilaita ja edustaa samaa suurpreussilaista näkemystä kuin tämä mutta ei kuitenkaan ollut yhtä yksipuolinen. Erdmannsdörfferin teoksista on merkittävin Deutsche Geschichte vom Westfälischen Frieden bis zur Regierungszeit Friedrich des Grossen (1890–1893). Muita on Mirabeaun elämäkerta (1900). Hän osallistui laajan lähdekokoelman Urkunden und Actenstücke zur Geschichte des Kurfürsten Friedrich Wilhelm von Brandenburg suunnitteluun ja julkaisemiseen. ==Lähteet== ==Aiheesta muualla== Luokka:Saksalaiset historioitsijat Luokka:Vuonna 1833 syntyneet Luokka:Vuonna 1901 kuolleet
İsmail Yüksek

İsmail Yüksek (s. 26. tammikuuta 1999 Bursa) on turkkilainen jalkapalloilija, pelipaikaltaan keskikenttäpelaaja. Hän edustaa Turkin Superliigassa pelavaa Fenerbahçea. Hän on pelannut Turkin A-maajoukkueessa vuodesta 2022. Yüksek aloitti liigauransa neljännellä sarjatasolla Gölcüksporin joukkueessa kausina 2018–2020. Hän siirtyi Fenerbahçeen kesällä 2020 mutta pelasi kaksi seuraavaa kautta pääasiassa lainalla 1. Ligissä Balıkesirsporin, Adana Demirsporin ja Bursasporin joukkueissa. Hän pelasi Fenerbahçessa ensimmäisen superliigaottelunsa tammikuussa 2021 mutta sai kunnolla peliaikaa vasta kaudella 2022–2023, jolla hän pelasi 19 superliigaottelua ja neljä Eurooppa- liigan ottelua. Fenerbahçen voittamassa Turkin Cupissa hän pelasi neljä ottelua. Kaudella 2023–2024 Yüksek pelasi 30 superliigaottelua ja kahdeksan Konferenssiliigan ottelua. Yüksek ei pelannut nuorisomaajoukkueissa. Hän pelasi ensimmäiset ottelunsa Turkin A-maajoukkueessa syyskuussa 2022 Kansojen liigassa Luxemburgia ja Färsaaria vastaan. EM-kilpailuissa 2024 hän tuli vaihdosta kentälle toisessa alkulohko-ottelussa Portugalia vastaan ja pelasi avauskokoonpanossa kolmannessa alkulohko-ottelussa Tšekkiä ja neljännesvälieräottelussa Itävaltaa vastaan. Tappiollisessa puolivälieräottelussa hän ei pelannut saatuaan kahdessa edellisessä ottelussa varoituksen ja niiden myötä pelikiellon. Lokakuun 2024 puoliväliin mennessä hän on pelannut 19 maaottelua, joista kymmenen ottelua avauskokoonpanossa. Hän teki toistaiseksi ainoan maalinsa ensimmäisessä maaottelussaan Luxemburgia vastaan; sillä hän tasoitti 87. peliminuutilla ottelun loppulukemiksi 3–3. == Lähteet == Luokka:Turkkilaiset jalkapalloilijat Luokka:Vuonna 1999 syntyneet Luokka:Elävät henkilöt
Elk Grove (Kalifornia)

Elk Grove on kaupunki Kaliforniassa Yhdysvalloissa. Se kuuluu Sacramenton suurkaupunkialueeseen. Elk Groven asukasluku oli vuonna 2023 noin 178 000\. == Maantiede == Elk Grove sijaitsee Kalifornian pohjoisosassa noin 22 kilometriä osavaltion pääkaupungista Sacramentosta eteläkaakkoon. Elk Groven ilmasto on välimerellinen leutoine talvineen ja lämpimine, lähes sateettomine kesineen. Lämpötilan vuotuinen vaihteluväli on 4 °C:sta 34 °C:seen. Ääripäät poikkeavat annetuista luvuista. == Historia == Elk Grove perustettiin 1850. Paikkakunnan yleisilme oli pitkään maalainen, lukuun ottamatta joitakin kaupungeille tyypillisiä palveluita, kuten posti ja viihdekeskuksena toiminut hotelli. Maatalous oli niin ikään paikkakunnan tärkein elinkeino. Elk Grove kaupungistui varsinaisesti vasta 1900-luvun lopussa ja se sai kaupungin aseman vuonna 2000. Elk Groven vanhakaupunki, Elk Grove Historic District, käsittää 48 historiallisesti merkittävää kohdetta, kuten Foulks House (1853), Rhoads School (1872) ja sekatavarakauppa. == Talous ja liikenne == Maatalous on edelleen Elk Groven ja lähistön merkittävä elinkeino, ja sen rinnalle ovat tulleet jalostus, korkean teknologian työpaikat ja kaupalliset palvelut. IT- yhtiö Applella on toimipaikka Elk Grovessa. Elk Groven merkittävä maantieyhteys on State Route 99 (SR99). == Lähteet == == Aiheesta muualla == *City of Elk Grove, California, USA — Sunrise, Sunset, and Daylength Luokka:Kalifornian kaupungit Luokka:Sacramenton piirikunta
Susanna Niinistö-Sivuranta

Susanna Niinistö-Sivuranta (s. 1974) on suomalainen koulutus- ja järjestöjohtaja sekä sivistysvaikuttaja. Hän on toiminut Sivistysala ry eli Sivistan toimitusjohtajana tammikuusta 2024.https://www.sivista.fi/tiedotteet/kt-susanna-niinisto-sivuranta-sivistan- uudeksi-toimitusjohtajaksi/ Sitä ennen hän on työskennyllyt korkeakoulusektorilla muun muassa Helsingin yliopistossa koulutusasioiden kehitysjohtajana sekä Laurea-ammattikorkeakoulussa koulutuksesta vastaavana vararehtorina. Helsingin yliopistossa hän toimi myös Avoimen yliopiston johtajana vuosina 2018–2020. Työssään hän on suunnitellut ja johtanut korkeakoulutuksen strategista kehittämistä sekä vastannut operatiivisesti laajojen kokonaisuuksien toteutuksesta (muun muassa opiskelijavalinnat ja tutkinnonuudistus).https://okm.fi/hanke?tunnus=OKM090:00/2014 Niinistö- Sivuranta on julkaissut artikkeleita ja tekstejä koulutuksen kehittämisestä ja johtamisesta.https://researchportal.helsinki.fi/en/searchAll/index/?search=Susanna+Niinist%C3%B6-Sivuranta&pageSize;=25&showAdvanced;=false&allConcepts;=true&inferConcepts;=true&searchBy;=PartOfNameOrTitle Erityisosaamisalueita ovat pedagoginen osaaminenhttps://www.laurea.fi/ajankohtaista/uutiset/uuden-lbd-julkaisun- tavoitteena-on-heratella-keskustelua/, digioppiminenhttps://digivisio2030.fi/wp- content/uploads/2022/06/DV_tutkimuskirjallisuuskatsaus_raportti_22032022.pdf, pedagoginen hyvinvointihttps://helda.helsinki.fi/server/api/core/bitstreams/1134fb1c-4b58-4c25-bf15-b1b260ddba71/content sekä korkeakoulutuksen johtaminenhttps://www.theseus.fi/bitstream/handle/10024/789273/Niinisto- SivurantaSusannaMakiKimmoEkososiaalistasivistystaedistava.pdf?sequence=1&isAllowed;=yhttps://researchportal.helsinki.fi/en/publications/high- quality-university-education-safeguards-the-success-of-socie. Hän on taustaltaan opettaja, valmistunut filosofian maisteriksi Helsingin yliopistosta vuonna 1999 ja väitellyt kasvatustieteiden tohtoriksi Tampereen yliopistosta vuonna 2013.https://www.finna.fi/Record/3amk.136167 Urallaan Niinistö-Sivuranta on toiminut erilaisten hankkeiden ja organisaatioiden ohjausryhmissä, johtokunnissa ja hallituksissa. Näitä ovat muun muassa Korkeakoulujen yhteishanke Digivisiohttps://digivisio2030.fi/ohjausryhman- kokoonpanoa-paivitetty/, valtionhallinnon eOppivahttps://haus.fi/wp- content/uploads/2023/08/eOppiva-playbook.pdf, YTHS:n Helsinki-Espoo terveyspalveluyksikön johtokunta, Unigrafian hallitus, HEI Schoolsin hallitus, Haus Oy:n hallitus ja HAUS Gollagen johtokunta sekä Helsingin seudun kesäyliopistosäätiön hallitus. == Lähteet == Luokka:Vuonna 1974 syntyneet Luokka:Elävät henkilöt Luokka:Suomalaiset kasvatustieteilijät Luokka:Suomalaiset työnantajajärjestöjen johtajat
Kerem Aktürkoğlu

Muhammed Kerem Aktürkoğlu (s. 21. lokakuuta 1998 Kocaeli) on turkkilainen jalkapalloilija, pelipaikaltaan laitahyökkääjä. Hän edustaa Portugalin Primeira Ligassa pelavaa Benficaa. Hän on pelannut Turkin A-maajoukkueessa vuodesta 2021. Aktürkoğlu siirtyi syksyllä 2014 İstanbul Başakşehiriin mutta pelasi vain seuran nuorisojoukkueissa. Hän aloitti liigauransa alemmilla sarjatasoilla lainalla Bodrumissa sekä kaudella 2018–2019 Karacabey Belediyesporissa ja kaudella 2019–2020 24 Erzincansporissa. Hän siirtyi Galatasarayhin syyskuussa 2020. Hän on pelannut Superliigassa kausittain 27, 37, 34 ja 37 ottelua sekä tehnyt niissä vastaavasti kuusi, kymmenen, yhdeksän ja 12 maalia. Hän voitti liigamestaruuden vuosina 2023 ja 2024. Hän on pelannut Eurooppa-liigassa kymmenen ottelua ja tehnyt niissä yhden maalin, 0–1-voittomaalin vierasottelussa Lokomotiv Moskovaa vastaan lokakuussa 2021. Hän pelasi kauden 2024–2025 alussa Galatasarayssa vielä kolme superliigaottelua, joissa hän teki kaksi maalia, ja kaksi Mestarien liigan karsinnan ottelua. Syyskuussa 2024 hän siirtyi portugalilaisseura Benficaan. Aktürkoğlu pelasi Turkin alle 18- ja alle 19-vuotiaiden maajoukkueissa. Hän pelasi Turkin A-maajoukkueessa ensimmäisen kerran toukokuussa 2021 ystävyysottelussa Azerbaidžania vastaan. Hän kuului Turkin joukkueeseen kesällä 2021 käydyissä EM-kilpailuissa mutta ei päässyt pelaamaan. EM- kilpailuissa 2024 hän tuli vaihdosta kentälle ensimmäisessä alkulohko- ottelussa Georgiaa vastaan ja teki lisäajalla loppulukemiksi 3–1. Hän pelasi avauskokoonpanossa Portugalia vastaan ja tuli vaihdosta kentälle kolmannessa alkulohko-ottelussa Tšekkiä, neljännesvälieräottelussa Itävaltaa ja tappiollisessa puolivälieräottelussa Alankomaita vastaan. Lokakuun 2024 puoliväliin mennessä hän on pelannut 38 maaottelua, joista 24 ottelua avauskokoonpanossa. Hän on tehnyt A-maaotteluissaan kymmenen maalia: lokakuussa 2021 MM-karsintaottelussa Norjaa, marraskuussa 2021 MM- karsintaotteluissa Gibraltaria ja Montenegroa, maaliskuussa 2023 EM- karsintaottelussa Armeniaa, lokakuussa 2023 EM-karsintaottelussa Latviaa ja kesäkuussa 2024 EM-kilpailuissa Georgiaa vastaan, syyskuussa 2024 kolme maalia Kansojen liigan kotiottelussa Islantia vastaan sekä lokakuussa 2024 yhden maalin Kansojen liigan vierasottelussa Islantia vastaan.. == Lähteet == Luokka:Turkkilaiset jalkapalloilijat Luokka:Vuonna 1998 syntyneet Luokka:Elävät henkilöt
Särmäyspuristin

Särmäyspuristin on metallintyöstössä käytettävä kone, joka taivuttaa metallilevyjä. Sitä käytetään levykonepajoissa ja ohutlevyteollisuudessa. Särmäyspuristin eroaa kanttikoneesta siten, että särmäyspuristimessa taitettava levy asetetaan koneeseen kiinnitettyjen työkalujen väliin, kun taas kanttikoneessa se asetetaan takavastepöydälle. Särmäyspuristimessa koneeseen kiinnitettävät työkalut valitaan astekulman mukaan. Sillä voidaan taivuttaa myös melko paksuja metallilevyjä ja levysarjoja. Osa särmäyspuristimista toimii hydraulisesti. Särmäyspuristimen alatyökaluja on saatavana suuriin koneisiin CNC-säädettävinä. == Lähteet == Luokka:Metallintyöstökoneet
Short n’ Sweet

Short n’ Sweet on yhdysvaltalaisen laulaja-lauluntekijän Sabrina Carpenterin kuudes studioalbumi. Se julkaistiin 23. elokuuta 2024 Island Recordsin kautta. Albumin julkaisua edelsivät kaksi singleä ”Espresso” 12. huhtikuuta 2024 ja ”Please Please Please” 6. kesäkuuta 2024, jotka kummatkin nousivat Billboard 200 -listan kärkeen. Albumin kolmas single "Taste" julkaistiin albumin rinnalla 23. elokuuta 2024. Albumin tukemiseksi julkaistiin The Short n’ Sweet Tour -areenakiertue, joka käynnistyy syyskuussa 2024 Columbuksessa Ohiossa ja päättyy marraskuussa Los Angelesissa Kaliforniassa. Kiertueen Euroopan osio alkaa keväällä 2025 Dublinista Irlannista ja päättyy Amsterdamiin Alankomaihin. Carpenter ilmoitti albumin julkaisusta Instagram-julkaisussa 3. kesäkuuta 2024. == Kappaleet == # # # # # # # # # # # # == Listasijoitukset == Lista Sijoitus Britannian albumilista 1 Ranskan albumilista 1 Suomen virallinen albumilista 1 Sverigetopplistan 3 Billboard 200 1 == Arvostelut == * Helsingin Sanomat: * Soundi: * Rolling Stone: == Lähteet == Luokka:Yhdysvaltalaiset popalbumit Luokka:Vuoden 2024 albumit Luokka:Sabrina Carpenterin albumit Luokka:Jack Antonoffin tuottamat albumit
Pablo Arias Echeverría

Pablo Arias Echeverría (s. 30. kesäkuuta 1970 Madrid, Espanja) on espanjalainen poliitikko. Arias Echeverría edustaa kansanpuoluetta. Arias Echeverría on toiminut Euroopan parlamentin jäsenenä vuosina 2009–2014 ja uudelleen toukokuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1970 syntyneet Luokka:Espanjalaiset europarlamentaarikot
Isabel Benjumea

Isabel Benjumea (s. 5. syyskuuta 1982 Madrid, Espanja) on espanjalainen poliitikko. Benjumea edustaa kansanpuoluetta. Benjumea on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1982 syntyneet Luokka:Espanjalaiset europarlamentaarikot
Pilar del Castillo

Pilar del Castillo Vera (s. 31. heinäkuuta 1952 Nador, Espanja) on espanjalainen poliitikko. Del Castillo Vera edustaa kansanpuoluetta. Del Castillo Vera on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP- ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1952 syntyneet Luokka:Espanjalaiset europarlamentaarikot
Ana Collado Jiménez

Ana Collado Jiménez (s. 8. helmikuuta 1984 Ávila, Espanja) on espanjalainen poliitikko. Collado Jiménez edustaa kansanpuoluetta. Collado Jiménez on toiminut Euroopan parlamentin jäsenenä syyskuusta 2023 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1984 syntyneet Luokka:Espanjalaiset europarlamentaarikot
Medzilaborce

Medzilaborce (unk. Mezőlaborc) on kaupunki Prešovin alueella Kaakkois- Slovakiassa. Vuonna 2023 siellä asui 5 747 ihmistä. Medzilaborce on tärkeä Slovakian ruteenivähemmistön keskus. == Sijainti == Medzilaborce sijaitsee Laborec- ja Vydranka-jokien yhtymäkohdassa noin 42 kilometriä Humennésta pohjoiseen. Matkaa Puolan rajalle on noin 9 kilometriä. == Historia == Ensimmäiset kirjalliset maininnat Medzilaborcesta ovat vuodelta 1557, jolloin se kuului Unkarin kuningaskuntaan. Sen alueet kuuluivat 1600- ja 1700-luvuilla Csákyn suvulle, kunnes Andrássyt saivat sen haltuunsa 1800-luvulla. Unkarin vallan aikana Medzilaborcen asukkaat saivat elantonsa lähinnä maa- ja metsätaloudesta. Kylän taloudellinen kehitys kiihtyi hieman kun sen läpi Puolaan kulkenut rautatieyhteys valmistui vuonna 1870. Ensimmäisen maailmansodan alussa Medzilaborce joutui Venäjän armeijan miehittämäksi ja se toimi kenraali Aleksei Brusilovin esikunnan päämajana. Kylä vaurioitui tänä aikana pahasti. Sodan loputtua Medzilaborce liittyi vastaperustettuun Tšekkoslovakian valtioon. Kylä pysyi kuitenkin taloudellisena takapajulana, ja suuren työttömyyden takia alue koki suuren maastamuuton. Tšekkoslovakian kommunistinen puolue olikin voimatekijä Medzilaborcessa jo ensimmäisen tasavallan aikana. Toisen maailmansodan aikana Medzilaborce kuului näennäisesti itsenäiseen Slovakian tasavaltaan. Alueella toimi hallituksenvastainen partisaanijoukko, ja sen lähellä kayty Duklan solan taistelu aiheutti vahinkoja myös Medzilaborcessa. Puna-armeija vapautti kaupungin 26. marraskuuta 1944. Sodan jälkeen Medzilaborce liittyi jälleenpeerustettuun Tšekkoslovakiaan ja sen taloudellinen kehittäminen otettiin aiempaa vakavammin. Sinne rakennettiin muun muassa konepajatehdas vuonna 1958. Vuodesta 1993 se on kuulunut itsenäiseen Slovakian tasavaltaan. ==Hallinto== Medzilaborcen pormestarina on toiminut SMER-SD:n Vladislav Višňovský vuodesta 2014. == Kulttuuri == Medzilaborcessa järjestetään joka kesäkuu kulttuuri- ja urheilufestivaali. === Nähtävyydet === * Andy Warholin modernin taiteen museo * Pyhän hengen kirkko (vuonna 1949 valmistunut ortodoksinen kirkko) * Basileios Suuren kirkko (kreikkalaiskatolinen kirkko, Medzilaborcen vanhin rakennus) Lähde == Nimet == === Slovakiksi === * Mezeulaborc (1557) * Meczy Laborcže (1773) * Mezy-Laborszky (1786) * Medzilaborce (1920) Lähde == Galleria == Tiedosto:Medzilaborce (SK) Train station 04.jpg|Rautatieasema Tiedosto:Medzilaborce - Orthodox Church 01.jpg|Pyhän hengen kirkko Tiedosto:Medzilaborce Andy.jpg|Andy Warholin patsas Tiedosto:Medzilaborce-radnice2015.jpg|Kaupungintalo == Lähteet == == Aiheesta muualla == Luokka:Slovakian kaupungit Luokka:Prešovin alue
Rosa Estaràs

Rosa Estaràs Ferragut (s. 21. lokakuuta 1965 Valldemossa, Espanja) on espanjalainen poliitikko. Estaràs Ferragut edustaa kansanpuoluetta. Estaràs Ferragut on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1965 syntyneet Luokka:Espanjalaiset europarlamentaarikot
José Manuel García-Margallo

José Manuel García-Margallo y Marfil (s. 13. elokuuta 1944 Madrid, Espanja) on espanjalainen poliitikko. García-Margallo edustaa kansanpuoluetta. García- Margallo on toiminut Euroopan parlamentin jäsenenä vuosina 1994–2011 ja uudelleen heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1944 syntyneet Luokka:Espanjalaiset europarlamentaarikot
Leopoldo López Gil

Leopoldo López Gil (s. 20. lokakuuta 1944 Caracas, Espanja) on espanjalainen poliitikko. López Gil edustaa kansanpuoluetta. López Gil on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1944 syntyneet Luokka:Espanjalaiset europarlamentaarikot
Antonio López-Istúriz White

Antonio López-Istúriz White (s. 1. huhtikuuta 1970 Pamplona, Espanja) on espanjalainen poliitikko. López-Istúriz edustaa kansanpuoluetta. López-Istúriz on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1970 syntyneet Luokka:Espanjalaiset europarlamentaarikot
Gabriel Mato

Gabriel Mato (s. 29. huhtikuuta 1961 Madrid, Espanja) on espanjalainen poliitikko. Mato edustaa kansanpuoluetta. Mato on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1961 syntyneet Luokka:Espanjalaiset europarlamentaarikot
Francisco José Millán Mon

Francisco José Millán Mon (s. 8. maaliskuuta 1955 Pontevedra, Espanja) on espanjalainen poliitikko. Millán Mon edustaa kansanpuoluetta. Millán Mon on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1955 syntyneet Luokka:Espanjalaiset europarlamentaarikot
Dolors Montserrat

Dolors Montserrat (s. 18. syyskuuta 1973 Barcelona, Espanja) on espanjalainen poliitikko. Montserrat edustaa kansanpuoluetta. Montserrat on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Ura == Dolors Montserrat syntyi vuonna 1973 Sant Sadurní d'Anoiassa, Barcelonan lähellä sijaitsevassa kylässä. Hän on suorittanut oikeustieteen tutkinnon Barcelonan Abad Oliva- CEU:n yliopistossa, maisterin tutkinnon Barcelonan asianajajaliiton lakimieskoulussa ja jatkotutkinnon kaupunkisuunnittelusta ja kiinteistöoikeudesta Pompeu Fabran yliopistossa. Vuosina 1997-2011 hän työskenteli asianajajana omassa asianajotoimistossaan, jossa hän oli erikoistunut kaupunkisuunnitteluun, kiinteistö- ja ympäristöoikeuteen. Montserrat ryhtyi politiikkaan varhain toimien kaupunginvaltuutettuna ja Kansanpuolueen tiedottajana toukokuusta 2003 toukokuuhun 2015. Vuonna 2008 hän siirtyi kansalliseen politiikkaan ja valittiin edustajainkokoukseen, jossa hän oli vuoteen 2019 asti. Vuodesta 2011 lähtien hän on ollut edustajainkokouksen kolmas varapuheenjohtaja. Vuosina 2016–2018 Montserrat toimi Mariano Rajoyn hallituksen terveys-, sosiaalipalvelu- ja tasa-arvoministerinä. Vuonna 2019 Montserrat oli Kansanpuolueen kärkiehdokas eurovaaleissa. Vuodesta 2019 lähtien Montserrat on toiminut Euroopan parlamentin jäsenenä sekä Euroopan kansanpuolueen ryhmän Espanjan valtuuskunnan johtajana Euroopan parlamentissa. Hän on myös vetoomusvaliokunnan puheenjohtaja ja ympäristön, kansanterveyden ja elintarvikkeiden turvallisuuden valiokunnan jäsen. Vuodesta 2023 lähtien hän on myös Euroopan kansanpuolueen ryhmän varapuheenjohtaja. == Lähteet == == Aiheesta muualla == * Luokka:Elävät henkilöt Luokka:Vuonna 1973 syntyneet Luokka:Espanjalaiset europarlamentaarikot
Javier Zarzalejos

Javier Zarzalejos (s. 6. kesäkuuta 1960 Bilbao, Espanja) on espanjalainen poliitikko. Zarzalejos edustaa kansanpuoluetta. Zarzalejos on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1960 syntyneet Luokka:Espanjalaiset europarlamentaarikot
Juan Ignacio Zoido

Juan Ignacio Zoido Álvarez (s. 21. tammikuuta 1957 Montellano, Espanja) on espanjalainen poliitikko. Zoido Álvarez edustaa kansanpuoluetta. Zoido Álvarez on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1957 syntyneet Luokka:Espanjalaiset europarlamentaarikot
Kanttikone

Kanttikone on metallintyöstössä käytettävä kone, jolla taivutetaan metallilevyjä. Sitä käytetään usein puusepän verstaissa ja nykyisin yhä enemmän myös ohutlevyteollisuudessa. Kanttikone eroaa särmäyspuristimesta siten, että kanttikoneessa taivutettava metallilevy laitetaan takavastepöydälle, kun taas särmäyspuristimessa se laitetaan koneeseen kiinnitettyjen työkalujen väliin. Kun metallilevy on asetettu takavastepöydälle, puristuspalkki suljetaan, jonka jälkeen taivutus saadaan aikaan kääntöleukaa kääntämällä. Kanttikone sopii ohuiden metallilevyjen päätteiden taivuttamiseen. Kanttikone on hyödyllinen myös siinä tapauksessa, että taivutettavana on useanlaisia kappaleita, koska siinä ei tarvitse vaihtaa työkaluja erilaisia kappaleita taivutettaessa. Kanttikonemallien sopivuus eri tarkoituksiin riippuu mallin teräleveydestä ja taivutettavan metallin vahvuudesta. Kanttikoneella saadaan taivutettua kulmia, jotka on tehtävä tarkasti. Kanttikonemalleissa on manuaalisesti toimivia sekä hydraulisesti ja sähköisesti toimivia. Palakanttikoneen yläterässä on vaihtelevan pituisia irrotettavia paloja. Tämä mahdollistaa laatikoiden ja rasioiden valmistuksen. Mitä enemmän kanttikone painaa, sitä vahvempia ovat sen rakenteet ja sitä tarkempia töitä sillä voidaan tehdä. == Lähteet == Luokka:Metallintyöstökoneet
Esteban González Pons

Esteban González Pons (s. 21. elokuuta 1964 Valencia, Espanja) on espanjalainen poliitikko. González Pons edustaa kansanpuoluetta. González Pons on toiminut Euroopan parlamentin jäsenenä heinäkuusta 2014 elokuuhun 2023 saakka. Hän edusti Euroopan parlamentissa keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1964 syntyneet Luokka:Espanjalaiset europarlamentaarikot
Adrián Vázquez Lázara

Adrián Vázquez Lázara (s. 5. toukokuuta 1982 Madrid, Espanja) on espanjalainen poliitikko. Vázquez Lázara edustaa Ciudadanos-puoluetta. Vázquez Lázara on toiminut Euroopan parlamentin jäsenenä helmikuusta 2020 lähtien. Hän edustaa Euroopan parlamentissa nykyisin keskusta-oikeistolaista EPP-ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1982 syntyneet Luokka:Espanjalaiset europarlamentaarikot
José Ramón Bauzá

José Ramón Bauzá Díaz (s. 16. marraskuuta 1970 Madrid, Espanja) on espanjalainen poliitikko. Bauzá Díaz edustaa Ciudadanos-puoluetta. Bauzá Díaz on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1970 syntyneet Luokka:Espanjalaiset europarlamentaarikot
Jordi Cañas

Jordi Cañas (s. 12. joulukuuta 1969 Barcelona, Espanja) on espanjalainen poliitikko. Cañas edustaa Ciudadanos-puoluetta. Cañas on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1969 syntyneet Luokka:Espanjalaiset europarlamentaarikot
Eva Maria Poptcheva

Eva Maria Poptcheva (s. 17. lokakuuta 1979 Plovdiv, Bulgaria) on espanjalainen poliitikko. Poptcheva edustaa Ciudadanos-puoluetta. Poptcheva on toiminut Euroopan parlamentin jäsenenä syyskuusta 2022 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1979 syntyneet Luokka:Espanjalaiset europarlamentaarikot
Soraya Rodríguez

María Soraya Rodríguez Ramos (s. 1. joulukuuta 1963 Valladolid, Espanja) on espanjalainen poliitikko. Rodríguez Ramos edustaa Ciudadanos-puoluetta. Aikaisemmin hän on edustanut sosialistista työväenpuoluetta. Rodríguez Ramos on toiminut Euroopan parlamentin jäsenenä vuosina 1999–2004 ja uudelleen heinäkuusta 2019 lähtien. Hän edustaa Euroopan parlamentissa nykyisin Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1963 syntyneet Luokka:Espanjalaiset europarlamentaarikot
Susana Solís Pérez

Susana Solís Pérez (s. 21. joulukuuta 1971 Avilés, Espanja) on espanjalainen poliitikko. Solís Pérez edustaa Ciudadanos-puoluetta. Solís Pérez on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1971 syntyneet Luokka:Espanjalaiset europarlamentaarikot
Izaskun Bilbao Barandica

Izaskun Bilbao Barandica (s. 27. maaliskuuta 1961 Bermeo, Espanja) on espanjalainen poliitikko. Bilbao Barandica edustaa Baskien kansallispuoluetta. Bilbao Barandica on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1961 syntyneet Luokka:Espanjalaiset europarlamentaarikot
Javier Nart

Javier Nart (s. 19. elokuuta 1947 Laredo, Espanja) on espanjalainen poliitikko. Nart on puoluekannaltaan sitoutumaton. Aikaisemmin hän on edustanut Ciudadanos-puoluetta. Nart on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1947 syntyneet Luokka:Espanjalaiset europarlamentaarikot
Max von Erdmannsdörfer

Max von Erdmannsdörfer (1848–1905) oli saksalainen kapellimestari ja säveltäjä. Hän oli Julius Rietzin oppilas. Hän johti orkesteria Sondershausenissa 1871–1880, Moskovassa 1882–1888, Bremenissä 1889–1895, Pietarissa 1895–1897 ja siirtyi sitten Müncheniin.Tietosanakirja 1909, osat 2 ja 11, Hakusana: Erdmannsdörfer. Max von ==Lähteet== ==Aiheesta muualla== Luokka:Saksalaiset kapellimestarit Luokka:Saksalaiset säveltäjät Luokka:Vuonna 1848 syntyneet Luokka:Vuonna 1905 kuolleet
Anni Kajos

Anni Kajos (24. tammikuuta 1991 Lahti) on suomalainen näyttelijä ja laulaja, Anni oli myös Jasminen ääni Disneyn Aladdinin vuoden 2019 live-action -version suomenkielisessä versiossa. Hänen työhönsä kuuluvat myös suomalaiset versiot "Pokemonista" ja "Uglydollsista". == Äänirooleja == Pääartikkeli: Ääninäyttelijäroolit ovat omassa luettelossaan. Luokka:Suomalaiset näyttelijät Luokka:Suomalaiset laulajat Luokka:Suomalaiset ääninäyttelijät Luokka:Vuonna 1991 syntyneet Luokka:Elävät henkilöt
La Ravoire

La Ravoire on kunta itäisessä Ranskassa Savoien departementissa Auvergne- Rhône-Alpesin alueella. Se sijaitsee noin neljä kilometriä Chambéryn kaupungista itään. Saint-Étiennen kirkko rakennettiin vuosien 1845 ja 1846 välillä, ja vihittiin käyttöön vuonna 1848. Se korvasi samalla paikalla olleen kirkon, joka oli ollut olemassa jo 1300-luvulla. ==Lähteet== ==Aiheesta muualla== Luokka:Savoien kunnat
Conrad Vernon

Conrad Vernon (s. 11. heinäkuuta 1968) on yhdysvaltalainen ohjaaja, käsikirjoittaja, näyttelijä ja ja kuvakäsikirjoittaja, joka tunnetaan parhaiten työstään DreamWorks-animaatioelokuvasarjassa Shrek sekä muissa elokuvissa, kuten Möröt vastaan muukalaiset, Madagascar 3 ja Madagascarin pingviinit. Hän on myös ohjannut ei-DreamWorks-animaatioelokuvia, kuten Sony PicturesinSausage Party ja MGM:n Perhe Addams ja sen jatko-osa, Perhe Addams 2.
Robert Towne

Robert Towne (alk. Robert Bertram Schwartz; 23. marraskuuta 1934 – 1. heinäkuuta 2024 Los AngelesRobert Towne, Oscar-winning writer of 'Chinatown,' dies at 89) oli yhdysvaltalainen käsikirjoittaja. Townea pidetään yhtenä kaikkien aikojen parhaana elokuvien käsikirjoittajanaGuardian: Robert Towne, Oscar-winning screenwriter of Chinatown, dies aged 89. Hän voitti parhaan alkuperäisen käsikirjoituksen Oscar-palkinnon vuonna 1974 elokuvasta ChinatownCNN: Robert Towne, Oscar-winning screenwriter of ‘Chinatown,’ dead at 89, ja American Film Institute arvioi vuonna 2006 sen kaikkien aikojen kolmanneksi parhaaksi elokuvakäsikirjoitukseksiBBC: Casablanca tops movie script poll. Towne oli lisäksi ehdolla Oscar-palkinnon saajaksi kolme kertaa.YLE: Chinatown-elokuvan käsikirjoittaja Robert Towne on kuollut ==Valikoitu filmografia== * Mies vahakabinetissa (The Tomb of Ligeia, 1964) * Pancho Villa ratsastaa jälleen (Villa Rides, 1968) * Saattokeikka (The Last Detail, 1973) * Chinatown (Chinatown, 1974) * Yakuza – samuraitten kirous (Yakuza, 1974) * Shampoo (Shampoo, 1975) * Rakkauden juoksu (Personal Best, 1982) * Greystoke: Legenda Tarzanista, apinain kuninkaasta (Greystoke: The Legend of Tarzan, Lord of the Apes, 1984) * Tequila Sunrise – vaarallinen sekoitus (Tequila Sunrise, 1988) * Firma (The Firm, 1993) * Kutsuvat sitä rakkaudeksi (Love Affair, 1994) * Vaarallinen tehtävä (Mission: Impossible, 1996) * Rajaton tahto (Without Limits, 1998) * Vaarallinen tehtävä II (Mission: Impossible II, 2000) ==Lähteet== Luokka:Yhdysvaltalaiset elokuvakäsikirjoittajat Luokka:Parhaan alkuperäiskäsikirjoituksen Oscar- palkinnon saajat Luokka:Vuonna 1934 syntyneet Luokka:Vuonna 2024 kuolleet
N,N-dimetyyli-4-nitrosoaniliini

N,N-dimetyyli-4-nitrosoaniliini (C8H10N2O) eli N,N-dimetyyli-p-nitrosoaniliini tai p-nitrosodimetyylianiliini on aniliinijohdannaisiin ja aromaattisiin nitrosoyhdisteisiin kuuluva orgaaninen yhdiste. Yhdistettä voidaan käyttää muiden yhdisteiden synteeseissä ja vulkanoinninkiihdyttimenä. == Ominaisuudet, valmistus ja käyttö == Huoneenlämpötilassa N,N-dimetyyli-4-nitrosoaniliini on vihreää kiteistä ainetta. Yhdiste liukenee vain vähäisissä määrin veteen, mutta liukenee paremmin esimerkiksi etanoliin, dietyylieetteriin ja kloroformiin. Aine on ärsyttävää ja myrkyllistä. N,N-dimetyyli-4-nitrosoaniliinia valmistetaan happamissa oloissa N,N-dimetyylianiliinin ja natriumnitriitin reaktiolla. N,N-dimetyyli-4-nitrosoaniliinia käytetään väriaineiden, erityisesti atsiinivärien, N,N-dimetyyli-p-fenyleenidiamiinin ja vulkanoinninkiihdyttimien valmistukseen ja reagenssina valmistettaessa aldehydejä alkyylihalideista Kröhnke-reaktiolla. Sitä käytetään myös itsessään vulkanoinninkiihdyttimenä. Analyyttisessä kemiassa N,N-dimetyyli-4-nitrosoaniliinia käytetään reagenssina ligniinin osoittamiseen ja eräiden jalometallien spektrofotometrisissä määrityksissä. == Lähteet == Luokka:Aromaattiset yhdisteet
Alfred Eriksen

Alfred Eriksen (30. elokuuta 1864 Kristiania,, Norja – 4. toukokuuta 1934 Oslo, NorjaHåvard Dahl Bratre, Alfred Eriksen, Store norske leksikon. Viitattu 3.7.2024 ) oli norjalainen pappi, poliitikko ja toimittaja. Hän oli vuodesta 1910 pappina Kristianiassa. Hän perusti 1902 Tromssan amtiin työväenyhdistyksen ja julkaisi 1902–1911 sosialistista lehteä Nordlys. Hän oli 1903–1912 edustajana suurkäräjillä, ja pian hänestä tuli Työväenpuolueen ryhmän johtaja. Hän oli kuitenkin liian itsenäinen voidakseen pysyä asemassa pitkään, ja 1912 hänet erotettiinkin puolueesta.Tietosanakirja 1909, osa 11, Hakusana: Eriksen, Alfred ==Lähteet== ==Aiheesta muualla== Luokka:Norjalaiset papit Luokka:Norjalaiset poliitikot Luokka:Norjalaiset toimittajat Luokka:Vuonna 1864 syntyneet Luokka:Vuonna 1934 kuolleet
Sulttaanikunta

Sulttaanikunta eli sultanaatti on alue tai valtio, jota hallitsee islamilainen sulttaani, jolla on myös merkittävä uskonnollinen asema. Nykyaikana itsenäisiä sulttaanikuntia ovat enää Oman ja Brunei, joita sulttaani hallitsee itsevaltiaana. Myös Malesian osavaltioista monet ovat sulttaanikuntia, joiden sulttaanien keskuudesta valitaan maalle viiden vuoden välein valtionpäämieheksi kuningas. *
Suomen persialaiset

Suomen persialaiset tai suomenpersialaiset eli suomeniranilaiset ovat Iranista Suomeen muuttaneita henkilöitä. Vuonna 2023 suomenpersialaisia oli noin 12 400 henkilöä eli noin 0.22% koko Suomen väestöstä. Ei ole varmuutta siitä, että ovatko Suomeen muuttaneet Iranin kansalaiset etnisesti persialaisia, kurdeja, lureja, balucheja, azereita, arabeja, turkmeeneja, armenialaisia, tališeja, georgialaisia, adygelaisia vai assyrialaisia, sillä Suomessa ei tilastoida etnisiä ryhmiä. ==Lähteet== Luokka:Iran Luokka:Suomen etniset ryhmät
Erler

Erler on muun muassa seuraavien henkilöiden sukunimi: * Dieter Erler (1939–1998), saksalainen jalkapalloilija * Erich Erler, taiteilijanimi Erich Erler-Samaden, (1870–1946), saksalainen taidemaalari * Fritz Erler (1868–1940), saksalainen taidemaalari
Maite Pagazaurtundúa

Maite Pagazaurtundúa (s. 11. helmikuuta 1965 San Sebastián, Espanja) on espanjalainen poliitikko. Pagazaurtundúa edustaa Ciudadanos-puoluetta. Pagazaurtundúa on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1965 syntyneet Luokka:Espanjalaiset europarlamentaarikot
Luis Garicano

Luis Garicano (s. 1967 Valladolid, Espanja) on espanjalainen poliitikko. Garicano edustaa Ciudadanos-puoluetta. Garicano on toiminut Euroopan parlamentin jäsenenä heinäkuusta 2019 syyskuuhun 2022 saakka. Hän edusti Euroopan parlamentissa Uudistuva Eurooppa -ryhmää. == Lähteet == == Aiheesta muualla == * Luokka:Elävät henkilöt Luokka:Vuonna 1967 syntyneet Luokka:Espanjalaiset europarlamentaarikot
Ana Miranda Paz

Ana Miranda Paz (s. 2. toukokuuta 1971 Cuntis, Espanja) on espanjalainen poliitikko. Miranda Paz edustaa Bloque Nacionalista Galego-puoluetta. Miranda Paz on toiminut Euroopan parlamentin jäsenenä vuosina 2012–2013, 2018–2019 sekä uudelleen syyskuusta 2022 lähtien. Hän edustaa Euroopan parlamentissa Vihreät / Euroopan vapaa allianssi -ryhmää. == Lähteet == == Aiheesta muualla == * Luokka:Espanjalaiset europarlamentaarikot Luokka:Vuonna 1971 syntyneet Luokka:Elävät henkilöt
Diana Riba

Diana Riba i Giner (s. 21. helmikuuta 1975 Barcelona, Espanja) on espanjalainen poliitikko. Riba edustaa Katalonian tasavaltalainen vasemmisto- puoluetta. Riba on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Vihreät / Euroopan vapaa allianssi -ryhmää. == Lähteet == == Aiheesta muualla == * Luokka:Espanjalaiset europarlamentaarikot Luokka:Vuonna 1975 syntyneet Luokka:Elävät henkilöt